एंटरप्राइजेज का शेयर 16% से ज्यादा बढ़ा, सेंसेक्स 900 अंक चढ़कर 59,808 पर बंद हुआ
BSE NSE Sensex Today, Stock Market Latest Updates  शेयर बाजार में आज यानी शुक्रवार (3 मार्च) को खरीदारी नजर आ रही है। सेंसेक्‍स 700 अंकों से ज्‍यादा मजबूत हुआ है। ये 59,600 के पार कारोबार कर रहा
भारतीय शेयर बाजार में हफ्ते के पांचवें और आखिरी कारोबारी दिन, यानी शुक्रवार (3 मार्च 23) को तेजी देखने को मिली। सेंसेक्स करीब 900 अंक बढ़कर 59,808 के स्तर पर बंद हुआ। वहीं निफ्टी में भी 272 अंक की तेजी रही। यह 17,594 के स्तर पर बंद हुआ। सेंसेक्स के 30 शेयरों में से 25 शेयरों में तेजी और सिर्फ 5 शेयरों में गिरावट रही।
अडाणी एंटरप्राइजेज का शेयर 16.60% चढ़ा
मार्केट में इस तेजी के बीच आज अडाणी ग्रुप के सभी 10 शेयरों में भी तेजी देखने को मिली। ग्रुप की फ्लैगशिप कंपनी अडाणी एंटरप्राइजेज का शेयर सबसे ज्यादा 16.60% चढ़ा। वहीं अडाणी पोर्ट्स में 9.76% की तेजी देखने को मिली। इसके अलावा अडाणी ट्रांसमिशन, विल्मर, पावर, टोटल गैस, ग्रीन एनर्जी, अंबुजा सीमेंट, ACC और NDTV के शेयरों में करीब 5-5% की तेजी रही।
राजीव जैन ने 15,446 करोड़ रुपए के शेयर खरीदे
जीक्यूजी पार्टनर्स के को-फाउंडर और चैयरमैन राजीव जैन ने गुरुवार को अडाणी ग्रुप की चार कंपनियों के 15,446 करोड़ रुपए के शेयर खरीदे हैं। राजीव जैन ने ऑस्ट्रेलियन फाइनैंशियल रिव्यू से कहा कि भारत का 25% एयर ट्रैफिक अडाणी के एयरपोर्ट से होकर गुजरता है 25 से 40% कार्गो के वॉल्यूम में अडाणी के पोर्ट्स की हिस्सेदारी है।
GQG ने 5,421 करोड़ रुपए में अडाणी एंटरप्राइजेज लिमिटेड की 3.4% हिस्सेदारी खरीदी है। वहीं GQG ने 5,240 करोड़ रुपए में अडाणी पोर्ट्स एंड स्पेशल इकोनॉमिक जोन लिमिटेड के 4.1%, 1,883 करोड़ रुपए में अडाणी ट्रांसमिशन लिमिटेड के 2.5% और 2,784 करोड़ रुपए में अडाणी ग्रीन एनर्जी लिमिटेड के 3.5% स्टॉक्स खरीदे हैं।
भारत में जन्मे राजीव जैन 1990 में मियामी यूनिवर्सिटी से एमबीए करने के लिए अमेरिका चले गए थे। जीक्यूजी पार्टनर्स के चेयरमैन और चीफ इन्वेस्टमेंट ऑफिसर हैं। इससे पहले वे वॉनटोबेल एसेट मैनेजमेंट के चीफ इंवेस्टमेंट ऑफिसर और हेड ऑफ इक्विटीज रह चुके हैं। पोर्टफोलियो मैनेजर के तौर पर उन्होंने 1994 में शुरुआत की थी।
SBI-भारती एयरटेल निफ्टी-50 के टॉप गेनर में शामिल
अडाणी एंटरप्राइजेज, अडाणी पोर्ट्स, SBI, भारती एयरटेल, SBI लाइफ, टाटा स्टील, ITC और रिलायंस समेत निफ्टी-50 के 42 शेयरों में तेजी देखने को मिली। टेक महिंद्रा, अल्ट्रा-टेक सीमेंट, सिप्ला, डिविस लैब, नेस्ले इंडिया, ग्रासिम और एशियन पेंट्स में गिरावट रही। वहीं एक शेयर में कोई बदलाव नहीं हुआ है।
PSU बैंक सेक्टर में सबसे ज्यादा 5.40% की तेजी
NSE के सभी 11 सेक्टोरल इंडेक्स में तेजी देखने को मिली। PSU बैंक सेक्टर में सबसे ज्यादा 5.40% की तेजी रही। मेटल में 3.55% और बैंक सेक्टर में 2.13% की तेजी आई है। फाइनेंशियल सर्विसेज, FMCG, मीडिया, प्राइवेट बैंक और रियल्टी सेक्टर में भी 1% से ज्यादा की तेजी रही। वहीं ऑटो, IT और फार्मा सेक्टर में भी मामूली तेजी देखने को मिली।
गुरुवार को सेंसेक्स 501 अंक गिरकर बंद हुआ था
शेयर बाजार में गुरुवार (2 मार्च) को बिकवाली देखने को मिली थी। सेंसेक्स 501 अंक गिरकर 58,909 के स्तर पर बंद हुआ था। निफ्टी में भी कमजोरी रही थी। ये 130 अंक गिरकर 17,320 के स्तर पर बंद हुआ था।